1997 – Die Suid-Afrikaanse Inkomstediens word in die lewe geroep met die inwerkingtreding van die Wet op die Suid-Afrikaanse Inkomstediens (Wet 34 van 1997).
787 – Tassilo III van Beiere lê die eed van trou aan Karel die Grote af, waarmee Beiere sy onafhanklikheid verloor.
1929 – Die oorspronklike Tafelberg-kabelspoor word in Kaapstad, Suid-Afrika, geopen. Verbeterde kabelkarre word op 4 Oktober 1997 in gebruik geneem.
1970 – Lede van die Quebec-bevrydingsbeweging ontvoer 'n Britse diplomaat en dit lei tot die Oktoberkrisis in Montreal, Kanada.
1976 – Die Kulturele Rewolusie in die Volksrepubliek China kom tot 'n einde met die arrestasie van die "Bende van Vier".
1995 – 'n Artikel in die tydskrif Nature kondig aan dat 'n planeet wat om 51 Pegasi wentel ontdek is, die eerste buite ons sonnestelsel.
1913 – 'n Noorweegse meisie, Solveig Gunbjörg Jacobsen, word die eerste kind wat op Antarktika gebore is.
1968 – Stigting van die Parti Québécois, 'n politieke party in die Franstalige Kanadese provinsie Quebec, wat na die onafhanklikheid van die provinsie strewe.
1917 – Eerste Wêreldoorlog: Nederlandse ontkleedanseres Mata Hari word in Frankryk deur 'n vuurpeloton tereggestel vir spioenering vir die Duitse Keiserryk.
1604 – Kepler se Ster: Duitse sterrekundige Johannes Kepler neem 'n uitsonderlike helder ster waar wat skielik in die Ophiuchus-konstellasie verskyn het.
2003 – Ná die byvoeging van sy toringspits word die 106 verdieping hoë wolkekrabber Taipei 101 in Taipei die wêreld se hoogste gebou.
1961 – Apartheid: 'n Algemene verkiesing in Suid-Afrika, waarin slegs wit kiesers kon stem, word deur die regerende Nasionale Party gewen.
1992 – Toewa, 'n outonome republiek in die Russiese Federasie, kry 'n nuwe grondwet en staan voortaan bekend as Tiwa.
502 – Ná beskuldigings van 'n buite-egtelike verhouding word pous Simmachus van al sy pligte onthef, maar nie veroordeel nie.
1955 – Suid-Afrika loop uit die debat by die VN se algemene vergadering oor "die rassekonflik in Suid-Afrika weens die apartheidsbeleid".
2014 – Doodgeskiet tydens 'n rooftog: Senzo Meyiwa, Suid-Afrikaanse sokkerspeler, kaptein en doelwagter van die Suid-Afrikaanse nasionale sokkerspan en Orlando Pirates.
1517 – Martin Luther spyker sy 95 stellings teen die deur van 'n kerk in Wittenberg, Duitsland, aan die begin van die Protestantse Hervorming.
1984 – Die Indiese eerste minister Indira Gandhi sterf in 'n sluipmoordaanval deur twee van haar eie lyfwagte.